Foto: zelena-akcija.hr

NA ISTODOBNO držanim sjednicama vijeća Grada Labina i Općina Raša, Sveta Nedjelja, Kršan i Pićan, jednoglasno je donesena odluka o raspisivanju lokalnog referenduma na kojem će građani Labina i svih labinskih općina odgovoriti na pitanje: "Jeste li za izgradnju TE Plomin C 500 na ugljen?", javlja Glas Istre.



"Labin i Labinština su uvijek bili i bit će pristalice da se stvari rješavaju u okvirima pravnog sustava Republike Hrvatske i pred nadležnim institucijama. Iskorišteni su svi pravni lijekovi u svim postupcima, ali nažalost sve je unaprijed bilo osuđeno na neuspjeh. Očekivali smo barem kako će nositelj ovog projekta razumjeti i shvatiti zabrinutost građana Labinštine za njihovo zdravlje i da će se prihvatiti zahtjev građana da se izradi Studija zdravlja i studija izgradnje TE Plomin C na plin, da bi građani i stručna javnost mogla raspravljati i doznati koji su to neoborivi argumenti na kojima se temelji čvrsta odluka da se mora graditi TE Plomin C na ugljen, a ne na plin kako predviđa Prostorni plan Istarske županije, te koji su to argumenti koji zdravlje građana Labinštine stavljaju iza izgradnje jedne, ipak samo građevine bez obzira koliko ona bila strateški važna za državu. Stoga nam preostaje jedino referendum," rekao je vijećnicima gradonačelnik Tulio Demetlika.



Referendum će se održati 29. ožujka.